行路難二十篇（幷序） 第十一章明法身體用自在
作者：傅翕
朝代：唐

paragraphs: 君不角大士自觀身中法，身是如來淨法身。
虛空往還最迅速，獨脫自在不由人。
出入毛孔而無礙，愛取塵時不染塵。
現處凡情等諸聖，離斯求道更無真。
建立諸法而無法，即是真如無上真。
億劫本有而非故，於今現覺亦非新。
成就大我而無我，具足大人無有人。
聖體無明不可說，爲復方便名心神。
即此心是真常法，亦是涅槃之上珍。
願諸學人同此悟，各自守門而禁津。
行路難，路難名異理無分。
若能了於無生死，便得除消生死雲。
。